Aarhuus Stifts-Tidende, 1841-03-05
Det ved Cabinetssecretair Feddersens Død ledigblevne vigtige Embede skal, efter Forlydende, kunne ventes besat med Fuldmægtig og Revisor ved Hs Majestæts Chatolkasse: Justitsraad Howitz. (Aalb. Av.) Kongens nylig afd. Kabinetssecretair, Etatsraad Feddersen, var en flittig og tro Embedsmand, og almindelig afholdt for sin personlige Elskværdighed, men og han havde Kundskaber og Talenter, der svarede til hans høie Post, turde vel være Spørgsmaal underkastet. Han havde, saavidt vides, 3500 a aarlig Gage, og der er saaledes et meget indbringende Embede bleven ledigt, men ogsaa et meget besværligt og meget ansvarsfuldt Embede. Christian den Ottende vil vistnok ogsaa ved denne Posts Besættelse vide at lægge for Dagen, hvad han har viist ved andre Leiligheder, at han forstaaer at træffe den rette Mand. (Dv.)– Hr. Cand. juris H. Trojel har indstævnet Hr. Claudius Rosenhoff for det 2det Vidnekammer. Det er rimeligviis i Anledning af det af den Sidstnævnte og Førstnævnte oftere brugte Udtryk, ublu Æreskjænder. (Fsd.)- Efter at man neppe har faaet Stændervalgene expederede, begynde Kjøbenhavnerne allerede at tænke paa nye Valg til Borgerrepræsentanter. Der skal vælges 7 den 17de ds. (Md.)- Hof- og Stadsrettens underordnede Personale har nu ogsaa faaet nyt Gagereglement. Copisterne skulle have 3 a 400 R. Fuldmægtigerne fra 5 til 700 aarlig. (Md.)- Balthazar Christensen havde i sit Jndlæg til Criminelkammerets Dommer sagt bl. A.:"Selv om jeg med væbnet Magt blev ført igjennem Byens Gader, selv om jeg i Criminelkamrets Forstue, blev bænket imellem Tyve og Røvere, selv om Forklaring blev aftvunget mig ved Vand og Brød, eller, som i den afskaffede Stokhuusret, med Tamp, saa vilde dette visseligen ikke nedsætte mig i mine Medborgeres Omdømme, men meget mere blive regnet mig til Gode, som et nyt Beviis paa, at jeg i min offentlige Færd ledes af en stærk og uegennyttig Overbeviisning. (Fl. Bl.)- Som et slaaende Beviis paa, til hvilke Yder(Fl. Bl.) ligheder den uchristelige Sectaand kan gaae, meddeles følgende aldeles paalidelige Historie: En Tjenestepige blev af Madmoderen irettesat, fordi hun tre Gange om Ugen begav sig i de saakaldte gudelige Forsamlinger, og blev det hende derhos betydet, at dersom hun ikke fremtidigen vilde entholde sig fra denne vistnok ubetimelige Gudelighed, maatte hun skifte. Endskjøndt det var en god Condition, og endskjøndt det vilde blive hende vanskeligt at erholde en anden, erklærede dog den fromme Sjæl, at naar hun ikke maatte bivaane hine Forsamlinger, vilde hun gjerne fortrække, og tilføiede hun, at om hun ingen Condition fik, saa var det ogsaa det samme, da hun var kjøn nok til paa anden Maade at soutinere sig – det var kun en Biting, meente hun, naar hun blot uhindret maatte tage Deel i Andagtsøvelserne. (Frisd.)"Endelig - hedder det i "Folkevennen endelig er der gjort et betydeligt Skridt fremad forat forskaffe den constitutionelle Aand Jndgang her i Landet, og det ikke blot i selve Folkeklasserne, men hvad der er meget mere, iblandt de høiere Stænder. Hvad en heel Tidsalders Bestræbelser vilde have Ondt med at udrette, er her lykkedes en enkelt Mand. Man vil nu kunne møde Kammerherrer og Hofjunkere, der lugte af den constitutionelle Aand, den vil krille i Næsen paa den, der træder ind i en Hofdames Boudoir, dens fine Duft vil gjennemtrænge Magistratscommunicationer og Cancelliesolutioner, en Prindsesse, der er en Afmagt nær, vil kunne bringes til sig selv igjen ved den constitutionelle Aand. Der kan nu ikke længer være Tvivl om dens fuldkomne Seier, thi den fremtræder her i en Skikkelse, som selv intet kronet Hoved endnu har været umodtagelig for. Og denne store Opfindelse skyldes en dansk Mand, Hr. Urtekr. Lund, i lille Kongensgade Nr. 66, hvor den for en Spotpriis kan anskaffes blandt andre vellugtende Sager. Hos denne Mand falbydes nemlig en "Espriconstitutionelle, der skal overgaae alle hidtil existerende Parfumer. – Jndustrien leve, Hvo skulde tænkt, at der vilde blive saadan Overflødighed af constitutionel Aand i Danmark, at man endog herfra kan forsyne andre Steder, f. Ex. Rusland, – Naar den kun ikke bliver belagt med en altfor høi Jndførselstold.